*Барилга, Хот байгуулалтын Сайдын … оны …-р сарын …-ны өдрийн ... дугаар тушаалын арван дөрөвдүгээр хавсралт*

УСАН САНГ ЦЭВЭРЛЭХ БА УГААХ ХАЛДВАРГҮЙЖҮҮЛЭХ ЗААВАР

**Нэг: Хамрах хүрээ**

* 1. Ус нөөцлүүрт бохирдол үүсэх, улмаар хүн амын дунд усаар дамжин халдвар тархахаас урьдчилан сэргийлэхэд энэхүү зааврын зорилго оршино.
	2. Унд ахуйн ус хангамжийн системийн цэвэр ус нөөцлүүрийг цэвэрлэх, халдваргүйжүүлэх, угаах техник ажиллагааг гүйцэтгэхэд энэхүү зааврыг мөрдөж ажиллана.

**Хоёр: Ерөнхий шаардлага**

* 1. Ус нөөцлүүр гэдгийг 50 м3 – ээс дээш багтаамжтай ус нөөцлүүр гэж ойлгоно.
	2. Ус нөөцлүүрийг шинээр барьж ашиглалтанд оруулах, ашиглалтын явцад усны алдагдлыг шалгах, ундны усны стандартын шаардлага хангахгүй болсон тухай дүгнэлт гарах, техник ашиглалтын төлөвлөгөөт үзлэг, засвар хийх, цэвэрлэгээ, халдваргүйжүүлэлт, угаалга хийх графикт хугацаа болсон зэрэг дээрх шаардлагуудын дагуу цэвэрлэх, халдваргүйжүүлэх, угаах ажиллагааг зааврын дагуу хийж гүйцэтгэнэ.
	3. Ус нөөцлүүрт засвар хийх, цэвэрлэгээ, халдваргүйжүүлэлт, угаалга хийхдээ ус хангамжийн байгууллагаас холбогдох байгууллагуудад мэдэгдэнэ.
	4. Ус нөөцлүүрийг цэвэрлэх, халдваргүйжүүлэх, угаах ажлыг хийж гүйцэтгэх ажлын онцлогтой уялдуулан ажлын хэсгийг ус хангамжийн байгууллагын даргын тушаалаар томилж ажиллуулна.
	5. Ус хангамжийн байгууллага нь ус нөөцлүүрийг цэвэрлэх, халдваргүйжүүлэх, угаах ажлыг гүйцэтгэх графикийг жилийн эхнээс төлөвлөн ерөнхий инженерээр батлуулсан байна.
	6. Ус нөөцлүүр бүрийг барилга байгууламжийн техник ашиглалтын паспорт (ТАП) – той болгож, цэвэрлэгээ, халдваргүйжүүлэлт, угаалга хийсэн тухай бүрд тэмдэглэл хөтөлж, актыг хавсаргана.
	7. Цэвэрлэх, халдваргүйжүүлэх, угаах ажиллагааг гүйцэтгэхийн өмнө нөөцөлсөн усанд лабораторийн шинжилгээг хийлгэсэн байх шаардлагатай.
	8. Ашиглалтын болон засварын чиглэлээр цэвэр ус нөөцлүүрийг цэвэрлэх, халдваргүйжүүлэх, угаах ажиллагааг гүйцэтгэхээр томилогдсон ажилтнууд нь тусгай багаж хэрэгслийн тусламжтайгаар уг ажлыг хийж гүйцэтгэнэ. Хэрэглэгдэх багаж, хэрэгслийн жагсаалтыг зааврын 1 дүгээр хавсралтаар оруулсан болно.

**Гурав: Усан санг цэвэрлэх ба угаах шаардлага**

* 1. Техник ашиглалтын дүрэмд заасны дагуу ус нөөцлүүрийг цэвэрлэх, халдваргүйжүүлэх, угаах ажиллагааг тусгайлан гаргасан графикийн дагуу гүйцэтгэх бөгөөд энэ чиглэлээр томилогдсон ажлын хэсэг нь хийх асуудлыг боловсруулж, тайлан гаргах ажлыг хариуцна.
	2. Ус нөөцлүүрийг цэвэрлэх, халдваргүйжүүлэх, угаах ажиллагааг хийхийн өмнө уг ус нөөцлүүрийн багтаамж, ашиглалтанд оруулсан хугацаа, хийсэн засвар үйлчилгээ, цэвэрлэгээ, халдваргүйжүүлэлт, угаалга хийсэн давтамж, лабораторийн шинжилгээний дүн зэрэгт судалгаа хийж, техник ашиглалтын паспортанд тэмдэглэнэ.
	3. Ус нөөцлүүр, түүний туслах үйлчилгээнд хамрагдах шугам хоолой, хаалт, таглаа, цоож, лац, салхивчийн босоо хоолой зэрэг нь бүрэн бүтэн байгаа эсэхэд ажлын хэсгээс техникийн үзлэг явуулна.
	4. Ус нөөцлүүрийн багтаамжаас хамааран угааж, цэвэрлэхэд шаардагдах усны тооцоог гаргах, халдваргүйжүүлэх бодисыг сонгох, халдваргүйжүүлэхэд орох бодисын орцыг тооцож гаргах, халдваргүйжүүлэх бодисын хлорын идэвхийг тодорхойлуулах, дүгнэлт гаргуулах зэрэг ажлыг мөрдөгдөж буй журмын дагуу ажлын хэсгийн гишүүд хийж гүйцэтгэнэ.
	5. Ажлын хэсгээс ус нөөцлүүрийг цэвэрлэх, халдваргүйжүүлэх, угаах ажлыг гүйцэтгэх ажилтнуудад уг ажиллагаатай холбоотой тодорхой мэдээлэл өгч, ажлын дэс дараалал, хөдөлмөрийн аюулгүй ажиллагаа, халдваргүйжүүлэх бодистой хэрхэн харьцаж ажиллах талаар тодорхой зааварчилгаа өгөх ба энэ тухай ажлын даалгавар, зөвшөөрлийг олгох тусгайлсан хүснэгтэнд тэмдэглэн бичиж, зааварчилгаа өгсөн ажлын хэсгийн ахлагч, гишүүд, зааварчилгаа авсан ажил гүйцэтгэгч нар гарын үсэг зурж харилцан үүрэг хүлээсний үндсэн дээр энэхүү ажиллагааг эхлүүлэхэд бэлэн болно (Ажлын даалгавар – зөвшөөрөл олгох журмыг зааврын 2 дугаар хавсралтанд тусгасан болно).
	6. Цэвэрлэх, халдваргүйжүүлэх, угаах гэсэн 3 үе шатаар хийгдэх энэхүү ажиллагааг гүйцэтгэхийн өмнө техникийн үзлэгийн дүнг үндэслэн анхаарвал зохих асуудлаар ажлын хэсэг үнэлгээ өгч, ажлын хэсэг, гүйцэтгэгч нар харилцан ярилцаж, ажиллах журмын дагуу уг ажиллагааг явуулахад шаардагдах багаж хэрэгслийг хүлээлгэн өгөх, ус нөөцлүүрийг бүрэн юүлж ус оруулга, гаргалгааны хаалтуудыг хааж, агааржуулалтын хоолой болон усан сангийн нээлхийг онгойлгож агааржуулалт хийх зэргээр бэлтгэл ажлыг хангана.
	7. Хийгдсэн судалгаа, шинжилгээ, ус нөөцлүүрийн багтаамж, бохирдолтын зэрэг, цэвэрлэгээ, халдваргүйжүүлэлт, угаалга хийгдсэн давтамж зэргээс шалтгаалан цэвэрлэх, угаах усыг хэрхэн тооцох, халдваргүйжүүлж, угаасны дараа гарах бохирдолтой усыг хэрхэн яаж зайлуулах зэрэг технологи ажиллагааны зураглал гарган, хийх ажлын дэс дарааллыг сайтар боловсруулсан байх шаардлагатай.
	8. Цэвэрлэгээ, халдваргүйжүүлэлт, угаалгын ажил гүйцэтгэх ажилтнуудын хөдөлмөр хамгаалал, аюулгүй ажиллагааны хувцас, багаж, хэрэгслийг бүрэн олгож, хөдөлмөр хамгааллын зааврын дагуу өмсүүлэх, түүнд хяналт тавих үүргийг ус хангамжийн байгууллагын захиргаа, ажлын хэсэг хариуцаж, зааврын дагуу ажиллах үүргийг гүйцэтгэгч хүлээнэ.
	9. Ажил гүйцэтгэгчийг ус нөөцлүүр дотор орохын өмнө эргэн тойронд нь хашаа хайс барих, аюулгүйн тэмдэг тавих, шатыг аюулгүй суурилуулах, хувцсаа бүрэн гүйцэт өмссөн эсэхийг шалган, гар чийдэн, хорт хийн багийг зүүлгэх, зориулалтын олсоор бэхлэх, усны гутал, хувцас, багаж хэрэгслийг 1% - ийн хлорын уусмалаар шүрших, гутлыг нь хлорын уусмалд дүрж, халдваргүйжүүлэн аюулгүй байдлыг хангах арга хэмжээг ажлын хэсэг хариуцна.

**Дөрөв: Усан санг цэвэрлэх ба угаах**

* 1. Ус нөөцлүүрийг цэвэрлэхийн өмнө ус дамжуулах шугамын амсар хэсэгт байгаа хаалтыг хааж лацдана.
	2. Гүйцэтгэгч нь ус нөөцлүүрийн хана, тааз, баганын ёроолын хэсгүүдэд наалдсан хаг, лаг, зэв, ёроолд тунасан элс, шороо зэргийг хүрз, хутгуур, хусуур, металл сойз зэргийг ашиглан дараах дарааллаар цэвэрлэнэ.

Үүнд:

* Ёроолд тунасан лаг, элсийг хүрздэж гаргах
* Таазанд бий болсон хагийг хусаж арилгах
* Хана, багананд үүссэн хаг, зэвийг хусаж арилгах гэсэн дарааллаар бүх гадаргууг хамруулан сайтар цэвэрлэхийн зэрэгцээ цуурсан, гэмтсэн хэсэг байвал шаваас хийх зэрэг арга хэмжээг авна. Цэвэрлэгээ бүрэн хийгдсэн гэж үзсэн нөхцөлд гарсан лаг шаврыг зөөж зайлуулан ус нөөцлүүрийн доторх хана, тааз, багана, ёроол хэсгийг даралттай усаар шүршиж цэвэрлэнэ.
	1. Цэвэрлэх явцад ус нөөцлүүрийн бетон хийц, шугам хоолой нь элэгдсэн, хагарсан, багана нь суулт өгсөн, шал нь цөмөрсөн, арматурууд нь ил гарсан зэрэг тохиолдолд техникийн дүгнэлт гаргуулж цаашид авах арга хэмжээг ажлын хэсгээс төлөвлөж ажиллана.

**Тав: Усан санг халдваргүйжүүлэх**

1. Халдваргүйжүүлэлт хийх бодисыг сонгохдоо халдваргүйжүүлэх бодисыг сонгох, худалдан авах чиглэлээр гарсан тусгай зааврыг мөрдөж ажиллана.
2. Хлорт нэгдлүүдийн идэвхит хлорын хэмжээг тодорхойлуулсан байна.
3. Халдваргүйжүүлэх уусмалыг тусгай зааврын дагуу бэлтгэж хэрэглэнэ.
4. Халдваргүйжүүлэх бодистой харьцаж буй ажилтнууд хөдөлмөр хамгааллын хувцсаа бүрэн өмсөж, хорт хийн багийг зүүж, хөдөлмөрийн аюулгүй ажиллагааны зааврыг мөрдөж ажиллана.
5. Халдваргүйжүүлэлт хийх эзлэхүүний, даралтат шахуургаар шүрших болон механик гэсэн аргууд байна.

*Эзлэхүүний арга:*

 Энэ аргыг хэрэглэхийн тулд усны хлор шингээх чадварыг зааврын дагуу тодорхойлуулсан байна. Эзлэхүүний аргаар халдваргүйжүүлэхдээ ус юүлэх хоолойг хааж, ус нөөцлүүрийн 60 – 70 % - д нь ус хийж, тусгайлан гаргасан зааврын дагуу бэлтгэсэн халдваргүйжүүлэх уусмалаа нэмж, усаар дүүргээд битүү таглаж халдваргүйжүүлнэ. Халдваргүйжүүлэх уусмалыг 75 – 100 мг/л – ээр тооцсон бол 5 – 6 цаг, 40 – 50 мг/л – ээр тооцсон бол 24 цаг харилцан үйлчлэл (контакт) – д байлгах бөгөөд хлортой усыг юүлсэний дараа 3 дахь үе шат буюу угаах аргыг хэрэглэнэ.

*Даралтат шахуургаар шүрших арга:*

 Даралтат шахуургын тусламжтайгаар халдваргүйжүүлэхдээ бэлтгэж найруулсан уусмалаа хийж, өндөр даралтын тусламжтайгаар шүршиж халдваргүйжүүлнэ.

*Механик арга:*

 Механик арга гэдэг нь энгийн арга бөгөөд даралттай шахуурга байхгүй нөхцөлд ус юүлэх хоолойг хааж, бэлтгэсэн хлорын уусмалаар ус нөөцлүүрийн хана, тааз, ёроолыг шүршигч багажийг ашиглан халдваргүйжүүлэх арга юм. Халдваргүйжүүлэх аргыг хэрэглэхдээ хорт хийн багийг заавал өмссөн байх шаардлагатай.

**Зургаа: Усан санг угаах**

* + 1. Халдваргүйжүүлэх ажиллагаа дууссаны дараа хлортой усыг юүлээд ус нөөцлүүрийг усаар дүүргэн шавхалт хийнэ. Ингэсний дараа цэвэр усаар дахин дүүргэж 3 цаг байлгаад үлдэгдэл хлорын тунг газар дээр нь тодорхойлуулна.
		2. Угаалгын дараа лабораторид сорьц өгч, хими, нян судлалын шинжилгээг хийлгэх бөгөөд ус нөөцлүүр дэхь усны үлдэгдэл хлорын хэмжээ 0,3 мг/л – ээс ихгүй, нянгийн бохирдолгүй байвал цэвэрлэгээ халдваргүйжүүлэлт, угаалгын ажил амжилттай явагдсан гэж үзнэ.
		3. Хэрэв шаардлага хангаагүй бол халдваргүйжүүлэлтийг давтан хийнэ.
		4. Зааврын 3 дугаар хавсралтанд заагдсан маягтын дагуу цэвэрлэгээ, халдваргүйжүүлэлт, угаалгыг гүйцэтгэсэн тухай акт үйлдэн, тайлан гаргаж уг ажлыг хэрхэн гүйцэтгэсэн талаар удирдлагад танилцуулна.

**Ашигласан материал:**

1. ДЭМБ болон УСУГ-аас эрхлэн гаргасан “Ундны усны аюулгүй байдлын төлөвлөгөөг хангахад чиглэгдсэн дүрэм, зааврын эмхэтгэл” УБ 2016 он
2. Нийслэлийн Мэргэжлийн хяналтын газрын “Ундны усны аюулгүй байдлын талаарх зөвлөмж” УБ хот 2017 он

ХАВСРАЛТ 1

УС НӨӨЦЛҮҮРИЙГ ЦЭВЭРЛЭХ,

ХАЛДВАРГҮЙЖҮҮЛЭХ, УГААХ ҮЕД ХЭРЭГЛЭХ БАГАЖ,

ХЭРЭГСЛИЙН ЖАГСААЛТ

1. Хашлага, хайс
2. Аюулгүйн тэмдэгүүд
3. Худгийн таг онгойлгох дэгээ
4. Бат бөх хийцтэй, сунадаг, төмөр шат
5. Аврах бүс
6. 10 м-ээс доошгүй урттай тасардаггүй, залгаасгүй материалаар хийгдсэн олс
7. Зөөврийн гэрэлтүүлэг /ус чийгний хамгаалалттай/
8. Хамгаалалтын малгай /каск/
9. Хорт хий мэдэрдэг дохиололтой хантааз
10. Хорт хийн баг
11. Хувин
12. Хүрз
13. Хусуур
14. Металл сойз
15. Шүршигч төхөөрөмж /даралттай, гар ажиллагаатай, автомат/
16. Гар таль /таль бэхлэх төмөр дамнуургатай байх/
17. Элс, лаг, шавар зэргийг зөөх сав
18. Төхөөрөмж ажиллуулахад шаардагдах нөөц шахуурга
19. Цахилгааны дамартай уртасгагч залгуур
20. Гутал, хувцсаа шүршиж, дүрж халдваргүйжүүлэхэд зориулсан савнууд
21. Резинэн комбинзон
22. Резинэн бээлий
23. Нүдний шил
24. Цахилгаан үүсгүүр
25. Халдваргүйжүүлэлтэнд хэрэглэх бодис найруулах болон зөөх сав

ХАВСРАЛТ 2

УС НӨӨЦЛҮҮРИЙГ ЦЭВЭРЛЭХ, ХАЛДВАРГҮЙЖҮҮЛЭХ, УГААХ ҮЕД

ӨГӨХ АЖЛЫН ДААЛГАВАР – ЗӨВШӨӨРӨЛ ОЛГОХОД МӨРДӨХ ЖУРАМ

**Нэг: Нийтлэг үндэслэл**

 **Зорилго нь:** Ус нөөцлүүрийг цэвэрлэх, халдваргүйжүүлэх, угаах ажлыг гүйцэтгэхэд зайлшгүй хөтлөх баримт бичгийг албажуулахад оршино.

* 1. Ус нөөцлүүрийг цэвэрлэх, халдваргүйжүүлэх, угаах ажиллагааг хийхийн өмнө ус хангамжийн байгууллагын даргын тушаалаар томилогдсон ажлын хэсгээс ажил гүйцэтгэгчид хөдөлмөрийн аюулгүй байдлын зааварчилгаа өгч ажлын даалгавар – зөвшөөрлийг олгоход энэхүү журмыг баримталж ажиллана.
	2. Ажлын даалгавар – зөвшөөрөл нь ажил хариуцагч болон гүйцэтгэгчийн ажилдаа хариуцлагатай хандах, аюулгүй ажиллагааг хангуулахад шаардагдах баримт бичиг бөгөөд энэхүү баримт бичгийг 2% үйлдэн ажил гүйцэтгэсэн тайланд хавсаргана.
	3. Ажлын даалгавар – зөвшөөрлийг тусгайлан дугаарласан дэвтэрт тэмдэглэх бөгөөд энэхүү ажлын даалгавар – зөвшөөрлийг ажил хариуцаж гүйцэтгүүлсэн ажлын хэсгийн ахлагч болон ажлын хэсгийн гишүүд бичиж ажил гүйцэтгэгчид танилцуулж, харилцан хүлээн зөвшөөрсөний дараа ажил хариуцагч, гүйцэтгэгч нар гарын үсэг зурж хадгална.

**Хоёр: Ажил хийж гүйцэтгэх дараалал**

* 1. Ажлын даалгавар – зөвшөөрөл олгохдоо уг ажлыг хариуцан хийлгэж буй байгууллагаас томилогдсон албан тушаалтнуудын овог нэр, мэргэжил, албан тушаал зэргийг дурьдаж бичнэ.
	2. Ажил хариуцан гүйцэтгүүлж буй албан тушаалтнуудаас ажил гүйцэтгэх үед баримтлах техникийн болон хөдөлмөрийн аюулгүй байдал, эрүүл ахуйн заавар, ус нөөцлүүрийг цэвэрлэх, халдваргүйжүүлэх, угаах заавар зэргийг сайтар судлуулж, энэ тухай журмын 2 дугаар хавсралт хүснэгтэнд бичиж тэмдэглэнэ.
	3. Ажлын даалгавар – зөвшөөрлийн талаар журмын 1 дүгээр хавсралтанд заасан хүснэгтэнд тодорхой бичих бөгөөд 2 тал гарын үсэг зурж ажлыг эхлүүлнэ.
	4. Ажил эхлэхийн өмнө ажил хариуцагчаас ус нөөцлүүрийг цэвэрлэх, халдваргүйжүүлэх, угаахад шаардагдах багаж хэрэгсэл, хамгаалах хувцсыг бүрэн бэлдсэн эсэх, ажил гүйцэтгэгчийн өмсөх хувцас хэрэгсэл биед нь таарч тохирсон эсэхийг шалгаж үзнэ.
	5. Бэлтгэл ажил бүрэн хангагдсан гэж үзсэн тохиолдолд гүйцэтгэгчид ажилдаа орох зөвшөөрөл өгч ажлыг эхлүүлнэ.
	6. Газрын даргын тушаалаар томилогдсон ажлын хэсэг нь гүйцэтгэгчийг ажлаа зааврын дагуу бүрэн гүйцэтгэж байгаа эсэхэд болон хөдөлмөрийн аюулгүй байдал хэрхэн хангагдаж байгаа зэрэг ажлын явцад хяналт тавина. Ажлын үр дүнг үндэслэн дутуу хийгдсэн ажлыг бүрэн гүйцэт хийлгэх талаар шаардлага тавьж ажиллана.
	7. Ажил дууссаны дараа ажлын даалгавар – зөвшөөрлийн хүснэгтийг бүрэн бөглөж, огноо, цагийг бичих бөгөөд ажил гүйцэтгэсэн дэвтэрт зохих тэмдэглэлийг хөтлөнө.
	8. Ажил хийгдэж дууссаны дараа ус нөөцлүүрийг цэвэрлэх, халдваргүйжүүлэх, угаах зааварт заасан ажлууд ямар үр дүнтэй явагдсан талаар тайлан бичих бөгөөд энэхүү тайланд ажиллагааг эхлэхээс өмнөх бэлтгэл ажил, ажиллагааны явц, гүйцэтгэл, заавар, журмуудын биелэлтийг бүрэн тусгасан байна.

.

ХАВСРАЛТ 3

АЖЛЫН ДААЛГАВАР – ЗӨВШӨӨРӨЛ ОЛГОХ ХҮСНЭГТ

№

Алба, нэгжийн нэр:......................................................................................................

Ус нөөцлүүрийн нэр, байршил: .......................

......................................................................................................................................

......................................................................................................................................

Цэвэрлэх, халдваргүйжүүлэх, угаах болсон үндэслэл: ...........................................

......................................................................................................................................

Цэвэрлэх, халдваргүйжүүлэх, угаах чиглэлээр гаргасан удирдлагын шийдвэр: ..

......................................................................................................................................

Ажлын хэсгийн бүрэлдэхүүн

|  |  |  |  |
| --- | --- | --- | --- |
| № | Овог нэр | Албан тушаал | Хариуцаж гүйцэтгэх ажлын хуваарь |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |

Ажил гүйцэтгэгчийн бүрэлдэхүүн

|  |  |  |  |
| --- | --- | --- | --- |
| № | Овог нэр | Албан тушаал | Хариуцаж гүйцэтгэх ажлын хуваарь |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |

Цэвэрлэх, халдваргүйжүүлэх, угаах ажиллагааг гүйцэтгэх төлөвлөгөө: ..............

Ажлыг гүйцэтгэх график: ........................................................................................

Ажил эхлэх, дуусах хугацаа: ..................................................................................

АЖЛЫН ХЭСГИЙН АХЛАГЧ: .............................../ /

ХАВСРАЛТ 4

ХӨДӨЛМӨРИЙН АЮУЛГҮЙ БАЙДАЛ, ЭРҮҮЛ АХУЙН ЗААВАРЧИЛГАА

Алба, нэгжийн нэр................................................................................................

Ажил гүйцэтгэх байршил......................................................................................

Гүйцэтгэх ажлын нэр:...............................................................................................

Хийх хугацаа: .............................................................................................................

Хөдөлмөрийн аюулгүй байдал, эрүүл ахуйн чиглэлээр өгсөн зааварчилгаанууд:

1. ................................................................................................................................
2. .................................................................................................................................
3. .................................................................................................................................
4. .................................................................................................................................
5. .................................................................................................................................

Хөдөлмөрийн аюулгүй байдал, эрүүл ахуйн зааварчилгаа авсан:

|  |  |  |  |
| --- | --- | --- | --- |
| № | Овог нэр | Хариуцаж гүйцэтгэх ажил | ХАБЭА – н зааварчилгаа авсан гарын үсэг |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |

Хөдөлмөрийн аюулгүй байдал, эрүүл ахуйн зааварчилгаа өгсөн:

Овог нэр: ......................................................................................................

Албан тушаал: ........................................................................................................

он, сар, өдөр: .........................................

ХАВСРАЛТ 5

УС НӨӨЦЛҮҮРИЙГ ЦЭВЭРЛЭХ, ХАЛДВАРГҮЙЖҮҮЛЭХ,

УГААХ АЖИЛЛАГААГ ГҮЙЦЭТГЭСЭН ТУХАЙ АКТ

Алба, нэгжийн нэр: ....................................................................................................

Ус нөөцлүүрийн нэр, байршил: ................................................................................

.....................................................................................................................................

Ус нөөцлүүрийн багтаамж: .......................................................................................

Ашиглалтанд орсон огноо: .........................................................................................

Ажил эхлэхийн өмнөх лабораторийн шинжилгээ хийсэн он, сар, өдөр: ..................

(шинжилгээний дүнг хавсаргах)

Техникийн үзлэгийн дүнг хавсаргах: .........................................................................

Халдваргүйжүүлэлт хийхэд хэрэглэсэн бодисын нэр, тун, хэмжээ: ......................

.....................................................................................................................................

.....................................................................................................................................

Халдваргүйжүүлэлт хийсэн арга: .............................................................................

.....................................................................................................................................

Ажил дууссаны дараа хийлгэсэн лабораторийн шинжилгээний дүн: ....................

(шинжилгээний дүнг хавсаргах)

Төлөвлөсөн болон графикт ажлын тайлан: .............................................................

(тайланг хавсаргах)

Ус нөөцлүүрийг битүүмжлэн, хүлээлгэж өгсөн он, сар, өдөр, цаг: .............................

Акт үйлдсэн албан тушаалтан: Актыг хүлээн авсан албан тушаалтан:

.............................................................. ....................................................

 / Овог нэр, албан тушаал / / Овог нэр, албан тушаал /